Document ID: 32008R0676

UREDBA KOMISIJE (ES) št. 676/2008
z dne 16. julija 2008
o vpisu nekaterih imen v register zaščitenih označb porekla in zaščitenih geografskih označb (Ail de la Drôme (ZGO), Všestarská cibule (ZOP), Slovenská bryndza (ZGO), Ajo Morado de Las Pedroñeras (ZGO), Gamoneu ali Gamonedo (ZOP), Alheira de Vinhais (ZGO), Presunto de Vinhais ali Presunto Bísaro de Vinhais (ZGO))
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
ob upoštevanju naslednjega:
(1)
V skladu s prvim pododstavkom člena 6(2) in členom 17(2) Uredbe (ES) št. 510/2006 so bile v Uradnem listu Evropske unije (2) objavljene francoska vloga za registracijo imena „Ail de la Drôme“, češka vloga za registracijo imena „Všestarská cibule“, slovaška vloga za registracijo imena „Slovenská bryndza“, španski vlogi za registracijo imen „Ajo Morado de Las Pedroñeras“ in „Gamoneu“ ali „Gamonedo“ ter portugalski vlogi za registracijo imen „Alheira de Vinhais“ in „Presunto de Vinhais“ ali „Presunto Bísaro de Vinhais“.
(2)
Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba navedena imena registrirati -
SPREJELA NASLEDNJO UREDBO:
Člen 1
Imena iz Priloge k tej uredbi se registrirajo.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. julija 2008

Labels: 3
18
17